കോവിഷീല്ഡ് രണ്ടാം ഡോസിന് 84 ദിവസത്തെ ഇടവേള എന്തിനെന്ന് ഹൈക്കോടതി കൊച്ചി: കോവിഷീല്ഡ് പ്രതിരോധ വാക്സിന്റെ രണ്ടാം ഡോസ് കുത്തിവയ്പ് എടുക്കാന് എന്തിനാണ് 84 ദിവസത്തെ ഇടവേളയെന്ന് ഹൈക്കോടതി. വാക്സിന് ലഭ്യതയാണോ ഫലപ്രാപ്തിയാണോ വാക്സിനേഷന്റെ മാനദണ്ഡമെന്ന് അറിയിക്കണമെന്നും ഹൈക്കോടതി കേന്ദ്രസര്ക്കാരിനോട് ആവശ്യപ്പെട്ടു. കിറ്റെക്സ് കമ്ബനി സമര്പ്പിച്ച ഹര്ജിയിലാണ് കോടതിയുടെ ചോദ്യം. ജീവനക്കാര്ക്ക് വേണ്ട വാക്സിന് കമ്ബനി വാങ്ങി സൂക്ഷിച്ചിട്ടുണ്ട്. ഒന്നാം ഡോസ് എടുത്ത് 45 ദിവസം കഴിഞ്ഞവര്ക്ക് രണ്ടാം ഡോസ് നല്കാന് കമ്ബനി അനുമതി തേടിയിരുന്നു. എന്നാല് 84 ദിവസത്തിനു മുമ്ബ് രണ്ടാം ഡോസ് നല്കാന് സര്ക്കാര് അനുമതി നല്കിയില്ല. ഇതേത്തുടര്ന്നാണ് കമ്ബനി കോടതിയെ സമീപിച്ചത്. ഇക്കാര്യത്തില് കേന്ദ്രമാണ് നിലപാട് എടുക്കേണ്ടതെന്നായിരുന്നു സംസ്ഥാന സര്ക്കാരിന്റെ മറുപടി. തുടര്ന്നാണ് കോടതി കേന്ദ്രസര്ക്കാരിനോട് വിശദീകരണം തേടിയത്. സ്വന്തം നിലയില് വാക്സിന് വാങ്ങുന്നവര്ക്ക് ഇടവേള കുറയ്ക്കാമല്ലോ എന്നും കോടതി കേന്ദ്രത്തോട് ചോദിച്ചു. കേന്ദ്രം ഇക്കാര്യത്തില് ഉടന് നിലപാട് അറിയിക്കും. കേസ് കോടതി വ്യാഴാഴ്ച വീണ്ടും പരിഗണിക്കും.